Στο πλαίσιο διενεργούμενης από την Επιχείρησή μας («ΔΕΡΑ») έρευνας αγοράς, προκειμένου να διαπιστωθεί το επίπεδο του υφιστάμενου ανταγωνισμού για την προμήθεια φωτισμού εξωτερικού χώρου της κτηριακής εγκατάστασης της ΔΕΡΑ καλείται κάθε ενδιαφερόμενος οικονομικός φορέας, (νομικό πρόσωπο), να αποστείλει, μέσω ηλεκτρονικού ταχυδρομείου στη διεύθυνση: oikonomikes\_protaseis@athina984.gr, ενδεικτικές τιμές στις οποίες θα διέθετε προς την Επιχείρηση, και συγκεκριμένα σύμφωνα με τις κάτωθι προδιαγραφές:

-Φωτισμός εξωτερικού χώρου με οκτώ (8) αδιάβροχα φωτιστικά στοιχεία πρόσοψης, για ένα (1) μήνα, κατά την εορταστική περίοδο.

-Ισχύς: 200 W ανά κάθε φωτιστικό στοιχείο.

-Να υπάρχει δυνατότητα επιλογής χρωματισμού.

- Ο ανάδοχος υποχρεούται για τις απαραίτητες εργασίες τοποθέτησης και καλωδίωσης (υπηρεσίες και αγαθά), για την υλοποίηση της προμήθειας.

-Όλα τα αναγκαία υλικά, καθώς και τα ατομικά μέσα προστασίας που θα χρησιμοποιηθούν για την παροχή της συγκεκριμένης προμήθειας, θα διατίθενται από τον ανάδοχο.

-Η ανάδοχος εταιρεία θα δεσμεύεται για τη λήψη κάθε απαραίτητου μέτρου και μέσου, προκειμένου να μην προξενηθεί οποιαδήποτε βλάβη στη ΔΕΡΑ, κατά την εκτέλεση των εργασιών.

Διευκρινίζεται, ότι η παρούσα ΔΕΝ αποτελεί πρόσκληση για την υποβολή προσφορών, ούτε δεσμεύεται με αυτήν η Επιχείρηση ότι θα προβεί οπωσδήποτε στην προμήθεια των υπηρεσιών. Η έρευνα διενεργείται για τον ακριβή προϋπολογισμό της δαπάνης. Ανάλογα με τα αποτελέσματά της, μπορεί να αποτελέσει τη βάση διαβούλευσης με έναν ή περισσότερους οικονομικούς φορείς, η οποία ενδέχεται να καταλήξει σε διαγωνιστική διαδικασία ή σε απευθείας προμήθεια, λαμβάνοντας υπόψη και τις δυνατότητες του προϋπολογισμού της ΔΕΡΑ. Σε περίπτωση που τα αποτελέσματα της παρούσας δεν αξιολογηθούν ως ικανοποιητικά για την Επιχείρηση, σύμφωνα και με τις δυνατότητες του προϋπολογισμού της, η Επιχείρηση διατηρεί το δικαίωμα να μην προβεί σε ανάθεση της υπηρεσίας, κατά την απόλυτη διακριτική της ευχέρεια.

Η αποστολή των οικονομικών προτάσεων στη διεύθυνση:

oikonomikes\_protaseis@athina984.gr

θα πρέπει να γίνει αποκλειστικά με e–mail, από σήμερα 12/12/2022, μέχρι και την Τρίτη 13/12/2022 και ώρα 12:00.

Θερμή παράκληση προς τους ενδιαφερόμενους, να αναγράφουν στο mail: Ακριβή επωνυμία, εφόσον πρόκειται για νομικά πρόσωπα, διεύθυνση έδρας/επαγγελματικής εγκατάστασης με ταχυδρομικό κώδικα, Α.Φ.Μ. και Δ.Ο.Υ., Αρ. Γ.Ε.ΜΗ) και στοιχεία νόμιμου εκπροσώπου, καθώς και τα πλήρη στοιχεία επικοινωνίας τους (τηλεφωνικής και ηλεκτρονικής).